جمهورباشقانی رجب طیب اردوغان آنکارا‌لی‌لارین فتح الله چی ترور تشکیلاتی پارالل دؤولت یاپیلانماسی‌نین  (فتو/ پ.د.ی) 15 ژوئیه ده کی قانلی دؤولت چئوریلیشی جهدی زامانی گؤستردیگی بؤیوک قهرمان‌لیق‌دان سونرا آنکارانین قهرمان شهر صفتینی حاق ائتدیگینی بیلدیردی.
اردوغان عدالت و اینکیشاف پارتیسی‌نین (آک پارتی) آنکارا شهر تشکیلاتی‌نین افطار یئمگینه قاتیلدی.
جمهور باشقانی 15 ژوئیه دؤولت چئوریلیشی جهدینه قارشی آنکارا‌لی‌لارین نوماییش ائتدیردیگی قهرمان‌لیق‌دان دانیشا‌راق:" جمهور باشقانی اقامتگاهی بومبالاندی، اوزه ل حرکات بومبالاندی، او گئجه یوزلرله اینسان شهید اولدو، مین‌لرله اینسان ایسه یارالاندی. او گئجه تانک‌لارین آلتینا اؤزونو آتان میللتیمله فخر ائدیرم. بومبا‌لاردان قورخمایان میللتیمله فخر ائدیرم. بیر طرفده ایمان‌لی عزیز بیر میللتیم، او بیری طرفده ایمانینی ایتیرمیش تجاوزکار دسته‌سی واردی" دئدی.
اردوغان او گئجه آنکارادا 90 سیویل، 56 پولیس، 3 عسگردن عبارت 149 شهید اولدوغونو حزن ایله بیلدیردی، یارا‌لانا‌راق غازی لیک شرفینه نایل اولان آنکارا‌لی‌لارین سایی‌نین ایسه 1222 اولدوغونو سؤیله‌دی.
آنکارا ایله باغلی یئنی لاییحه‌لردن ده بحث ائدن جمهور باشقانی شهرین اینکیشاف ائتدیره‌له‌رک گؤزللشدیریله‌جگینی دیله گتیردی.
